Езоп
Лисица и маймуна, спорещи за благородство

Превод от старогръцки: Тодор Сарафов, 1967

chitanka.info

Лисица и маймуна, вървейки заедно, започнали да спорят за благородния си произход. Всяка била вече изброила много доказателства, когато спрели на едно място. Маймуната отправила поглед натам и започнала да въздиша. Лисицата я запитала за причината, а тя й посочила надгробни паметници, каквито имало там, и отговорила:

— Как да не плача, когато гледам гробовете на моите деди — свободни и роби?

Но лисицата й казала:

— Можеш да лъжеш, колкото си щеш. Нали никой от тях няма да стане, та да те опровергае.

Така и лъжливите хора най-много се хвалят тогава, когато няма кой да ги опровергае.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.